ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 49 -МИ / 14.01.2021г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На 14 **януари 2021 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

1. **Доклад относно постъпило писмо от КПКОНПИ по повод на сигнал Калоян Ханджийски относно предсрочно прекратяване на пълномощия на общински съветник;**
2. **Доклад относно сигнал от Соня Ставрева**
3. **Искане за служебен автомобил за дело 6303/2020г. На ВАС**

 **4. Разни**

**ПРИСЪСТВАТ:**

Мустафа Сирачки, Стоян Терзийски; Мартин Бусаров;, Вилислав Балев, Елеонора Атанасова, Александра Стоянова, Владислав Вачев, Биляна Петачка, Милена Велкова, Елена Панчева, Илия Милев, Йордан Симонски, Светослава Терзиянова- Михайлова

**ОТСЪСТВАЩИ** : няма

 Заседанието бе открито в 18:00 ч. и председателствано от Мартин БУСАРОВ –Председател на комисията.

М.Бусаров: Колеги откривам заседанието на ОИК. 14 януари ,18:00 – заседание на ОИК Благоевград. Имаме ли кворум ?

М.Сирачки, секретар на ОИК : няма отсъстващи, можем да проведем заседание и да взимаме решения. 13 сме в зала.

Предлагам следния проект на дневен ред, ако някой има други предложения да сподели.

1. **Доклад относно постъпило писмо от КПКОНПИ по повод на сигнал Калоян Ханджийски относно предсрочно прекратяване на пълномощия на общински съветник;**
2. **Доклад относно сигнал от Соня Ставрева**
3. **Искане за служебен автомобил за дело 6303/2020г. На ВАС**

 **4. Разни**

- Няма други предложения .

М.Бусаров: Колеги подлагам на гласуване така предложения проект за дневен ред ! Който е ''ЗА'' , така предложения проект на дневен ред , моля да гласуваме с вдигане на ръка!

Колеги имаме дневен ред по който да работим , 13 гласа ''ЗА''. Против няма.

По точка ПЪРВА от Дневния ред , председателят запозна комисията със следната преписка:

Колеги, постъпило е писмо от КПКОНПИ. В него ни уведомяват че срещу Соня Ставрева няма установен конфликт на интереси, няма налично производство, което да не е приключило. Казват ни че декларации подадени от г-жа Ставрева можем да свалим от сайта им. Моля, ,дежурните са направили копия на писмото и останалите документи.

\*следва кратко разискване и запознаване със преписката

М.Бусаров : Колеги , има ли някой за изказване?

Ако няма аз имам един коментар:

След получаване на писмото, всичко, което сме изискали като информация е в ОИК, мисля да намерим въпросните декларации и да се свалят като копия. Едва след като се снабдим с тези декларации, които сме изискали с наше предходно писмо, ще трябва да се съберем отново и можем да процедираме сигнала срещу г-жа Ставрева, като и пратим писмо , с указания по ЗМСМА.

От зала:

Нека да се попълни преписката с декларациите и когато сме готови да се съберем.

М.Бусаров:

Колеги, приемаме, че след комплетковане на преписката с декларациите подадени от г-жа Ставрева, като успеем да ги открием на сайта на КПКОНПИ, както са ни отговорили, се събираме за приемане на протоколно решение за писмо до общинската съветничка.

По **точка 2** от дневния ред председателят М.Бусаров информира комисията, относно движението на преписката по сигнал подаден в ОИК Благоевград на 14.12.2020г. с вх.№571/14.12.2020г. по входящия регисър на ОИК.

Колеги, изпратено е писмо, съгласно наше предходно протоколно решение, и чакаме отговор от ТП на НОИ Благоевград с информация дали за г-н Румен Томов е издаван болничен лист, с каква продължителност и за какъв период?

В момента в , който го получим, ще процедираме и този сигнал. Това е към момента.

По **точка 3** от дневния ред председателят М.Бусаров информира комисията за предстоящото заседание по дело 6303/2020 на ВАС.

М.Бусаров:

КОлеги моля за Вашето разбиране, да подготвим писмо до секретар на община Благоевград, за да ни бъде разрешено ползването на служебен автомобил за делото. Да стигнем навреме в София.Делото е с начален час 10.30ч.

Предлагам протоколно решение със следния текст:

До

Г-жа Мария Захова

Секретар на Община Благоевград

Уважаема, Г-жо Захова,

Във връзка с насрочено за **18.01.2021г., ПОНЕДЕЛНИК, от 10.30часа** ,заседание по касационно адм.дело 6303 /2020 по описа на ВАС, ВИ моля да осигурите за нуждите на ОИК 0103 Благоевград, служебен автомобил, с който определените членове от ОИК да пътуват до град София и обратно, за участие в откритото съдебно заседание по посоченото по-горе дело.

Молбата отправяме, с оглед на факта, ОИК Благоевград не разполага със собствен бюджет, както и със собствен транспорт.

Молим за бързото ви произнасяне и осигуряване на възможността за ползване на служебен автомобил и провеждане на съдебното заседание с участието на членовете на ОИК.

С уважение:

Мартин Бусаров – председател на ОИК 0103 Благоевград

Мустафа Сирачки – секретар на ОИК 0103 Благоевград

Колеги гласуваме.

При проведеното гласуване ЗА са 13 души, ПРОТИВ няма.

Имаме прието протоколно решение 1/14.01.2021г.

По точка РАЗНИ:

Колеги, докладвам за сведение едно писмо от ЦИК, пратили са ни по компетентност една стара преписка, с искане от Следсвтена служба. Ще се издири наше предишно писмо , тъй като вече сме дали тази информация и ще се пусне отново. Това е.

С това дневния ред бе изчерпан и заседанието закрито.

Председател: секретар :

 Мартин Бусаров Мустафа Сирачки